
MES DAR VIS.. 


Mes dar vis nemokam, 
Mes dar vis nežinom, 
Kaip mylėti reikia 
Brangigją tėvynę; 


Kaip už ją kovoti, 
Kaip už ją kentėti, 
Kad prašvistų skaistūs 
Rytmečiai saulėti. 


Mes dar vis nežinom, 
Mes dar vis nemokam, 
Kas palengvint gali 
Buitį mūs sunkoką. 
Stokime prie darbo, 
Imkime už knygų: 
Mums tik jos nurodys 
Kelią tiesų, lygų!.. 
V. Kuolaitis. 

— Ko tu trokšti, 
Ko tu lauki 
Šalia kryžiaus 
Bestovįs? 

Ką svajoji, 

Ką dūmoji 

Ilgas dienas 

Ir naktis? 

Ko tu lauki? 


— Laukiu Kristaus 
Aš Karaliaus, 
Kad i mane 
Jis prabilt, 


Savo meile, 

Savo širdžia | 

Mano širdį 

Sugraudint... 
Kentėtoja. 


Sesulė ir darželis 


— Ko tu, sesule, ko mano miela, 

Rūtų darželin žvelgi nuliūdus? 

Kas toksai drumsčia tavąją sielą, 

Širdelei tavo kas džiaugtis kliudo? 
Gal tave mušė, gal tave barė 
Senas tėvelis, sena motutė? 


Sakyk, 


sesule, kas tau pasdarė, 


Kas tavo širdį yra užgulę. 
— Ne, mielas broli, ne dėl to liūdžiu, 
Ne tas sunkiai man spaudžia krūtinę, 
Tiktai man gaila žaliųjų rūtų, 
Gaila žiedelių tų paskutinių. 
Ar nematai tu, kaip piktas vėjas 
Žiedelius drasko, kaip lapai svyra? 


Ruduo 
Dėl to 


piktasis pas mus atėjo, 
man, broli, ašaros byra. 


— Neliūsk, sesule, neliūsk, jaunoji, 
Prabėgs, praeis greit ruduo pašėlęs, 
Prabėgs, praeis ir žiema piktoji, 
Ateis vėl šiltas pavasarėlis. 
Kai sutirps sniegas, šypsosis saulė, 
Sudygs vėl rūtos, lelijos, mėtos. 
Tuomet, sesule, krūtinėj tavo 
Žydės vėl džiaugsmas skaistus, saulėtas. 
— Dėkui, broleli, už šią paguodą, 
Dabar vėl lauksiu pavasarėlio, 
Kurs tiek daug laimės ir džiaugsmo duoda, 
Kada darželiuos pražysta gėlės. J. Mackevičius. 

Ar ir jūs taip darėte? 


SODELY 


Pranė, Stasė ir  Verutė, 
Juozas, Jurgis ir Birutė susi- 
rinko į sodeli rinkti obuolių, 
kriaušelių. 

Štai atėjo šeimininkė, mo- 
ko kaip reik vaisius rinkti: 

— Skinkit rankom, tik ne- 
krėskit, į krepšelį dailiai dė- 
kit, nes nuskintas obuolėlis, 
gardžiai noksta ant šienelio, 


o kuris žemyn nukrinta, tas 
nokinti nebetinka. 

Pranė, Juozas ir Staselė, 
jau sulipo į medelį... Birutėlė 
ir Jurgelis deda obuolius dė- 
želėn, o Verutė su krepše- 
liu neša, krauna juos klė- 
telėn. 

— Darbščios mano talki- 
ninkės, — džiaugias mūsų šei- 
mininkė. 

Ž. Kukutis. 

JURGELIS 


— Leisk, motut, mane svie- 


telin, leiski! — prašosi Jurge- 
lis. — Nors tik dešimts man 
metelių, bet nebaisūs man 
vargeliai. 


Kitą dieną motinėlė ankstų 
rytą atsikėlė. Ji sūneli apžiū- 
rėjo ir kelionėn palydėjo. 

Eina, eina mūs Jurgelis ir 
keleliais ir takeliais. Ir priėjo 
plačią jūrą, kur laivų daugybė 
buvo. 

— Kas per vienas? Ko tu 
čionai? — klausia Jurgi kapi- 
tonas. 

— Didžiai gerbiamas po- 
nuti, noriu jūrininku būti... 

— Ha-ha!—juokias kapito- 
nas.—Jurininku? Kas per no- 
ras?! Ir kalbos negali būti: tu 
per mažas dar, vaikuti. 

Vėl keliauja mūs Jurgutis, 
eina drąsiai, nors mažutis. Tre- 
čią dieną prikeliavo puikųji 
karaliaus dvarą. 

— O, karaliau mūs švie- 
siausi, duoki kardą man ašt- 
riausį—ginsiu šali aš nuo prie- 
šu, mušiuos,  kausiuos, kiek 
galėsiu. Ya 

— O, vaikėli tu mieliau- 
sias, kautis — darbas yr sun- 
kiausias, o tu mažas ir men- 
kutis. Paūgėk, tu dar mažutis! 

E x 


Eina liūdnas... Štai sustoja... 

— Ką girdžiu? > Trimitai 
groja!!! Ir patrankų šūviai! Die- 
ve! Priešai šalį pult pradėjo! 

Kas pirmas eiles rikiuoja? 
Kas kardu drąsiai švytruoja? 
Kas gyvybę ten aukoja, priešų 
kulkų nė neboja? 

— Tai Jurgelis, — žvimbia 
kulkos, —kurs sutramdė priešų 
pulką, tai keliauninkas Jurgu- 
tis, dar silpnutis, dar mažutis... 

Stai viena jau nusileido, 
kiaurai pervėrė jam veidą, 
kita puolė į širdelę... 

— Ak, sudie, miela šalele! 

Štai nuvargus ir sušalus 
skrenda jau siela Jurgelio, 
dreba, dantimis kalena, į dan- 
gaus vartus klabena. 

Kas per vienas? Ko 
tau? Girdi? Man maži nerei- 
kalingi! Nors ant žirgo ir šar- 
vuotas, bet dangun dar per 
mažokas! 

Taip Jurgeli Petras barė 
ir šalin nuo vartų varė. Bet 
kai Kristus tai pamatė, štai ką 
Petrui Jis pasakė: 

— "Klysti, Petrai“ mano 
brangus, leisk Jurgeli tuoj Í 
dangų: juk jis žuvo už tėvy- 
nę—skirk jau vietą pirmutinę! 

x 


Daržely: gėlelės nuliūdo, nuvyto. 


Jos nulenkė galvas žemai, vai žemai... 


Ir verkia, raudoja vis tojo laikelio, 
Kada jos žydėjo skaidriai ir gražiai. 


i 

Kur jie eina? 


Jonukas pasakoja apie šunį 


Paklausykit: 

uo yra naminis gyvu- 
lys, nors jis dažniausiai gy- 
vena būdoje. 

Paskiau šuo susideda iš 
Snukio, beveik kaip liūtas. Dar 
turi ausis, kurių neverta tam- 
Pyti. Taip pat ir uodegos ne- 
Verta, tik yra ant pat užpaka- 
lio. O prieš tai yra dar kaklas, 
nugara ir keturios kojos. 

Paskiau vaikščioja ant ke- 
turių kojų. 

Šuo yra naudingas gyvulys. 
Ji pririša grandine. Jis saugoja 
namus ir vagis. Bet jis ne- 


pyksta, kad ji pririša. Paskiau 
šuo loja ir galima nubusti. Už- 
tai galima ganyti su juo ban- 
dą. Šuo labai yra reikalingas, 
kai žmonės ko nesuvalgo, tai 
suėda. Viena ponia turi šunį, 
tai jis yra didelis kaip veršis, 
ir vežioja pieną su vaikais. 
Paskiau moka žmones gelbėti, 
kuomet skęsta, tai buvo vienoj 
knygoj išpiešta. Dar gaudo mu- 
ses. Tai labai juokinga. 
Pasakykit, ar gerai Jonu- 


kas pasakoja? | 
Z. Kukutis. 


/ 

Vištos teismas 


Pasaka 


Tai buvo senai, labai senai. 

Gyveno tuomet senis ir se- 
nė. Turėjo jiedu gaidį ir vištą. 
Jau ir anuomet vištos dėjo 
kiaušinius. Ir senės vištaitė tą 
pat darė, o senė kiaušinius 
rinko. Kai jau pririnko jų ne- 
maža, sako seniui: 

— Rytojaus dieną i 
kyk kumelaitę ir važiuokime 
į turgų. Aš pririnkau kiaušinių, 
reikia juos parduoti. 

— Gerai, atsakė senis, 
ir rytojaus dieną pakinkė ku- 
melaitę. Senė susidėjo veži- 
man savo kiaušinius ir išva- 
žiavo. 

Višta visa tai matė ir sako: 
Žinosi tu man pardavi- 
nėti kiaušinius! Aš tau paro- 
dysiu! 

„Pasiėmė višta peilį ir lau- 
kia senės pargrįžtant iš tur- 
gaus. Neužilgo parvažiavo ir 


senė. Kai tik ji įėjo pirkion, 
višta kaip šoko senei ant gal- 
vos, kaip pradėjo nagais dras- 
kyti ir peiliu raižyti jos spran- 
dą. Senė rėkdama išbėgo iš 
pirkios ir liepė seniui vėl tuo- 
jau kinkyti kumelaitę. Senis. 
tuoj pakinkė ir su sene nuva- 
žiavo vištą duoti teisman. O 


višta raita ant gaidžio pas- 
kui juos. 
Teismas išklausė  senės 


skundo ir vištos pasiteisinimo 
L NLITEISE: 

Vištos pareiga — dėti kiau- 
šiniai per visą jos amžių; kas- 
met už bausmę ji turi tupėti 
ant kiaušinių per tris savaites, 
kol išskils mažyčiai. Senė, kai- 
po šeimininkė, gali kiaušinius 
rinkti ir pardavinėti. 

Tokia tvarka, berods, yra 


ir dabar. 


Atsiuntė J. Steponėnas. 


Tai ne kačiukas 

Voveraitė 


Girioj, kur svyravo eglės 
Ir seni beržai stovėjo, 
Mūs mažoji voveraitė 
Po viršūnes šokinėjo. 


Buvo gera, buvo linksma 
okinėt jai po šakas: 
Mat, čia gimė ir čia augo 


Ir čia skraidė per dienas. 


Vyt. Steponėnas 


Kunigaikštis Vaidutis 


Pasakojimas 


Aukštoje Žemaičių pilyje gy- 
veno kunigaikštis Traidutis su sa- 
vo aštuoniolikos metų sūnumi Vai- 
dučiu. Nusibodo jaunajam kuni- 
gaikščiui Vaidučiui sėdėti aukštoje 
savo tėvo pilyje ir jis nutarė pa- 
medžioti. Nuolatiniai tėvo žodžiai: 
„tau trūksta valios ir noro“, jam 
nedavė ramumo) 

Ir išjojo Vaidutis pamedžioti po 
Lietuvos girias. Jis bejodinėdamas 
šaudė laukinius žvėris: plėšriuosius 
vilkus ir meškas. Staiga jam bejo- 
jant ant tako atsistojo jauna mer- 
gaitė, apsupta rūkais. Per jos lie- 
menį tysojo ilgos, ilgos geltonos 
kasos. Nustebo Vaidutis ir, sustab- 
des arklį, ilgai žiūrėjo. Laukė, kad 


pati pasitrauktų iš kelio, bet ji 
nesitraukė. 

` — Kas tu tokia ir kaip vadi- 
nies, mergaite? — nedrąsiai pa- 


klausė Vaidutis. 

_ — Aš esu Valia, — atsakė jam 
rūkais aptraukta mergaitė.— Nelai- 
mingas tas, kuris gyvena be ma- 
nes. 

— „Vis tėvo žodžiai“, —pamąs- 
tė Vaidutis.— Traukis iš kelio, aš 
Ir be tavęs būsiu laimingas,—tarė 
Jis garsiai. 

„„ Nuliūdusi Valia pasitraukė jam 
Iš tako. Vaidutis linksmas nujojo 


toliau. Bet kas čia, vėl prieš Vai- 
dutį atsistojo baltas stulpas, ku- 
riame galima buvo įžiūrėti gražų 
jaunikaitį! 

— Traukis, Valia, man iš kelio, 
—rūsčiai sušuko Vaidutis —neno- 
riu tavęs pažinti. 

— Nesu Valia, bet Noras. Esu 
tas, ko tau trūksta, ko tu neturi. 

— „Vėl tėvo žodžiai“,—perėjo 
Vaidučiui per galvą. Traukis iš 
kelio, aš ir be tavęs būsiu laimin- 
gas! — vėl atšovė jis. Sušlamėjo 
medžių lapai, ir tarp jų pranyko 
Noras. 

Linksmas po medžioklės grįžo 
Vaidutis tėvo pilin. Jam niekas 
daugiau kelio nepastojo. 

— Ką gero matei medžioklėje, 
sūnau? —paklausė Vaidutį pasiti- 
kęs tėvas. 

— Daug ką mačiau, tėve. Mačiau 
plėšruosius žvėris, mačiau įvairių 
įvairiausius gyvius ir paukščius. 
Visi džiaugėsi gamta. 

— Daugiau nieko nematei, sū- 
nau? — paklausė tėvas. 

— Nieko, tik... tik buvau suti- 
kes kažkokią mergaitę, kuri pasi- 
vadino Valia, ir berniuką, kuris sa- 
kėsi esąs Noras. 

— Ar jie nieko tau nesakė? 

— Nieko, aš juos nuo tako pa- 
šalinau. 

— Kaip? pašalinai? — tęsė nu- 

stebęs tėvas. — Tu pašalinai valią 
ir norą, kurių tu nebeturi. 

— Aš ir be jų galėsiu laimin- 
gai gyventi, —atsakė sūnus ir išėjo 
iš kunigaikščio tėvo rūmų į sodą. 

Il, 

Nuo tos dienos prabėgo keleta 
metų. Daug kas pasikeitė pilies 
gyvenime. Senas kunigaikštis Trai- 
dutis mirė. Jo sostą paveldėjo sū- 
nus Vaidutis. Neturėdamas valios 
ir noro, jis nė kiek nesirūpino savo 
tautos ateitimi. 

Bevalis Vaidutis parsivežė iš 
tolimos rytų šalies sau žmoną, 
kuri kalbėjo nesuprantama kalba 
ir garbino svetimus dievus. Vai- 
dutis visai pasidavė savo žmonai 
ir visa darė, ko ji užsimanydavo. 
Pradėjo po žemaičių kraštą švais- 
tytis svetimieji žmonės, su jais 
pradėjo plisti iš kitur atnešti pa- 
pročiai. Senieji žemaičiai kraipė 
tik galvas ir negalėjo suprasti, ko 
trūksta jų kunigaikščiui Vaidučiui, 
protingojo Traidučio sūnui. Nepa- 
tiko jiems nei jo žmona, iš svetur 
atvežta, nei jo patarėjai, su jo 
žmona kartu atvykusieji, nei visos 
naujovės, kurios griovė senuosius 
žemaičių papročius, 


VARPELGTFS 

Vaidučio žmona pradėjo kal- 
binti vyrą sunaikinti Perkūno šven- 
tyklą, kuri buvo netoli pilies. Be- 
valis Vaidutis ir dabar buvo nusi- 
leides žmonai ir įsakė šventąjį 
ąžuolyną iškirsti, šventyklą sugriauti 
ir su žeme sulyginti. 

Atėjo paskirtoji diena. Saulutė 
aiškiame danguje patekėjo. Vai- 
dučio tarnai buvo pasiruošę vyk- 
dyti kunigaikščio įsakymą. Tik ne- 
prisėjo jiems pakelti savo švent- 
vagiškas rankas prieš galingąjį 
Perkūną. 

Skaisčiame danguje pasirodė 
mažutis debesėlis. Jis vis augo ir 
augo, kilo vėtra didesnė ir dides- 
nė. Debesėly sugriaudė, sudun- 
dėjo, pagaliau, blykstelėjo iv... tren- 
kė. Tai debesėliu atplaukęs Per- 
kūnas trenkė į Vaidučio pilį. 

Vaidučio pilis žuvo, jos vietoje 
nebeliko nė mažiausios pilies žy- 
mės. Dabar toje vietoje yra liūnas, 
apaugęs krūmais. 

Taip žuvo kunigaikštis, kuris 
pavarė nuo savęs valią ir norą. 
Taip žūsta kiekvienas žmogus, ku- 
riems trūksta valios ir noro gy- 


venti. 
LSM. 


(01010; 


Mislė 


Broliukas sako sesutei: 

— Įspėk tokią misle. Tu- 
riu draugą. Jis visuomet su 
manim ir niekuomet manęs 
nepameta. Kai šviesu, jis vėl 
pasirodo. Kai aš einu, ten ir 
jis eina. Aš bėgu, ir jis bėga. 
Aš ranką pakeliu, ir jis pake- 
lia. Be to, jis dar štai koks: . 


rytą ir pavakarę ilgas ilgas, 
ilgesnis nei aš, o vidudieni — 
trumputėlis. Toki draugą ir tu 
turi, ir mūsų Rainis, ir Rudis, 
ir visi turi. Tai įspėk! 


Seselė susimąstė. 
ispėti. 


Negali 


Gal jūs Ispėsite? 

Krinta lapai 


Krinta lapai, byra lapai 
Nuo klevelių, ąžuolų, 
Puošia kiemą ir takelį... 
Vaje, kaip pas mus gražu! 


Lapkritys lapus nudažė 


Ir pabėrė po laukus. 


Jais nuklojo sodą, mišką 


Ir viešuosius kelelius. 


Krinta lapai viens po kito, 
Medžiai lieka jau pliki... 
Kuo vaikučiai pasidžiaugsim, 


Kuo gėrėsimės, maži? 


R. Guobys. 


Mažasis patriotas 


Vienas prancūziškas garlaivis 
plaukė iš ispanų miesto Barcelonos 
į Genują. Šiame laive keliavo anglai, 
ispanai ir italai. Tarp keleivių buvo 
vienas vienuolikametis berniukas. 
Jis buvo vargingai apsirengęs ir, 
visą laiką nuošaliai laikydamasis, 
atrodė lyg laukinis žvėrelis. Jis 
mėtė tai šen, tai ten piktus žvilgs- 
nius. 

Prieš dvejus metus jo tėvas ir 
motina, neturtingi ūkininkai, gyve- 
ną netoli Paduos, pardavė jį pro 
šalį keliaujančio virvių šokėjų bū- 
rio vadui. Už pinigus pardavė jie 
savo vaiką, lyg kokį gyvulį. Būrio 
vadas jį gerai išmokė per ilgą virvę 
šokinėti, tačiau berniukas gaudavo 
daugiau smūgių, negu duonos. Kiek- 
vieną dieną jis turėdavo atlikti 
Sunkiausius ir pavojingiausius dar- 
bus. Su tokiais beširdžiais žmonė- 
mis vargšas 
visą Prancūziją ir Ispaniją keliauti. 
Pagaliau, jis tokio gyvenimo nega- 
lėjo pakęsti. Jau senai iš visos šir- 
dies troško jis savo kankintojus 
Palikti ir kur nors pasprukti. Paga- 
liau, Barcelonoje pasitaikė jam 
gera proga. 

Barcelonoje nuėjo jis pas italų 
konsulą ir prašė jam padėti. Kon- 


jaunuolis turėjo per | 


sulas pasigailėjo jo, ir padėjo jam 
į Italiją grįžti. Išrūpino jam bilietą 
ir laišku paprašė Genujos policijos 
direktorių, kad pasirūpintų berniuku 
ir jį grąžintų į gimtinę Padują. 

Taip sėdėjo berniukas laive, 
liguistas ir škarmalais vilkėdamas. 

ia jis buvo antros klasės kajutėje. 
Visi keleiviai užkalbinėjo jį, ieško- 
dami progos su juo pasikalbėti. 
Tačiau jis mėtė piktus žvilgsnius ir 
nedavė jokio atsakymo. Taip elgėsi 
berniukas visą laiką. 

Tik trys vyrai pradėjo su juo 
kalbėti, ir galų gale pavyko jiems 
keistą jaunuolį prakalbinti. Pusiau 
itališkai, pusiau prancūziškai papa- 
sakojo jis jiems savo gyvenimą. 
Jie norėjo iš jo daugiau išgirsti ir 
davė jam šiek tiek pinigų; paga- 
liau, pradėjo su juo juokauti. 

Šią akymirką įėjo į salę viena 
ponia. Prieš ją trys ponai norėjo 
pasirodyti gerais šelpėjais ir pa- 
siūlė berniukui dar nemaža pinigų. 
_ — Va, imk dar šiek tiek! Ir dar! 
Štai dar! — šaukė jie ir papylė ant 
stalo pinigų. Berniukas kišo Juos 
į kišenes ir dėkojo tyliu balsu. Da- 
bar jo žvilgsniai atrodė visai kito- 
niški. 

Patenkintas nuėjo jis į savo 
kambarėlį; dabar jis jautėsi be galo 
laimingas. Dviem metam jis buvo 
duona aprūpintas; dabar galėjo 
laive sau geresnį kąsni nusipirkti. 
Du metus jis, skarmalus vilkėda- 
mas, keliavo po svetimus kraštus; 
dabar Genujoje galėjo vėl naujus 
drabužius nusipirkti. Dabar negrįš 
jis pas tėvus su tuščiomis ranko- 
mis. Jis tikėjo, kad įį ten maloniai 
sutiks. Šitie pinigai buvo jam ne- 
mažas turtas. 

Taip galvojo jis, sėdėdamas sa- 
vo kajutėje. Tuo tarpu susėdo trys 
šelpėjai prie stalo salėje, ant kurio 
buvo stiklinės ir pradėjo kalbėti 
apie savo keliones po svetimus 
kraštus. Pagaliau, jie pradėjo kal- 
bėti apie Italiją. Vienas jų peikė 
italų viešbučius, antras italų gele- 
žinkelius, trečias jų valgį. Zodis po 
žodžio jie, lyg susitarę, pradėjo 
keikti. 

— Lapių krašte *) geriau gyventi, 


*) Lapiai — dauguma klajokliai, gy- 
veną Skandinavijos pusiasalio šiaurėje. 


VA ROB (BLS 

negu Italijoj, — pastebėjo pirmas. 
-— O aš Italijoj ne tik apgavi- 
kų, bet ir gatvių plėšikų radau, — 
tarė antras. 
— Italų dauguma nemoka skai- 
tyti, — nusikeikė trečias. 


— ltalai yra kvailiai, — vėl pra- 
dėjo pirmas. 


— Ir nešvarūs, — pridėjo antras. 

— Ir vag.. — šūktelėjo trečias 
ir norėjo pasakyti: „vagys“. Ta- 
čiau negalėjo baigti žodžio: ištisa 
kruša "pinigų pasipylė jiems ant 
galvų ir pečių ir su didžiausiu 
triukšmu nuriedėjo per stalą ir 
grindis. Visi trys atsistojo nustebę 
ir pažvelgė į berniuko kajutę. Ir vėl 
gavo visą saują pinigų į veidus. 
Tada pasirodė pats šaunusis ber- 
niukas. 


— Fui! — sušuko jis, — pasi- 
imkite savo pinigus atgal! Jūs kei- 
kėte mano tėvynę, ir aš nuo tokių 
žmonių neimu jokių dovanų! 


Iš vokiečių kalbos vertė 
Jonas Mackevičius. 


R-U D U Q 


Tamsios miglotos rudenio dienos, 
Trūksta saulutės gyvių spindulių, 
Gražios ir skaisčios gėlės nuvyto, 
Pūtęs nustojo vėjas pietų. 


„Paukščiai išskrido į tolimą šalį, 
Neošia girios, neskamba dainos, 
Vėjas pasiutęs lanksto berželį, 
Apdarą savo gamtužė maino. 


P. Morkūnas. 

Lopšinė 


Per kalnelį, per laukelį, 
Tulia rulia, tom, 
Snaudulėlis, reivulėlis 


Eina patylom. 


Tulia rulia, rulia tulia, 
Tulia rulia, tom, 
Snaudulėlis, reivulėlis 
Eina patylom. 


Mik, mažytis, merk akytes, 
Tulia rulia, tom, 

Jau miegelis po langeliais 
Vaikšto su lazdom. 


Tulia rulia, rulia tulia, 
Tulia rulia, tom, 

Jau miegelis po langeliais 
Vaikšto su lazdorm. 


K. Tėma. 


Vinetos žirgas 


Siaurės jūros pakrantėje yra 
nedidelis Vinetos miestas. Seniau, 
prieš daugelį metų, Vineta buvo 
žymus prekybos židinys. Jos tur- 
tingi pirkliai turėjo savo laivus ir 
vedė plačią užjūrių prekybą. 


Pačių turtingųjų Vinetos pirklių 
tarpe buvo Uzedomas. Jo turtai 
buvo milžiniški. Daug gražių laivų 
turėjo Uzedomas; jo krautuvių len- 
tynos lūžo nuo prekių; gyvenamų 
namų kambariai, išpuošti brangiais 
' kilimais, Venecijos veidrodžiais, 
marmuro vazomis ir brangiais ra- 
kandais, teikė šeimininkui nemaža 
smagumų. Tačiau turtingasis pirklys 
labiausiai vertino iš visų savo 
brangenybių savo žirgą — Sirmį. 
Jokio kito žirgo visame Vinetos 
mieste nebuvo; būdavo, kada Uze- 
domas, pabalnojęs Širmį, išjodavo 
už miesto į plačius laukus, galėda- 
vo drąsiai eiti lenktynių su vėju. 
Greitumo ir dailumo atžvilgiu ne- 
buvo Vinetos mieste lygaus Širmiui 
žirgo. 


Kartą Uzedomui teko pergy- 
venti labai -pavojingas nuotykis. 
Uzedomas liepė pabalnoti tarnams 
Širmį. Mat, jis norėjo patikrinti, ar 
neateina jo prekių gurguolė iš arti- 
miausiojo miesto. Kelias vedė pro 
mišką.  Uzedomui ramiai jojant 
mišku, išsinėrė iš tankumyno šeši 
plėšikai ir šoko prie raitelio. Ir jei 
ne Širmio greitumas, Uzedomas 
vargiai būtų galėjęs gyvas grįžti 
į Vinetą. Grįžęs namo, jis pasiža- 
dėjo sieloje savo išgelbėtojo žirgo 
niekam neparduoti ir jį laikyti iki 
jo mirties. 

Laikas bėgo, o su juo dilo Uze- 
domo širdyje dėkingumo jausmas. 
Pagaliau, metų naštos slėgiamas, 
Širmis paseno. Jau negalėjo jis 
lenktyniauti su vėju. Ilgainiui Šir- 
mis apako. Ponas nusipirko kitą 
žirgą. Visų apleistas, menkai maiti- 
namas ir prižiūrimas, Širmis sto- 
vėdavo ištisas valandas ties tuščių 
loviu. Gal būt, jis galvojo apie lai 
mės nepastovumą ir žmonių nedė 

kingumą; o gal prisimindavo tuos 
laikus, kada jis buvo savo pono 
didžiausių turtų papuošalu ir Vine- 
tos miesto garsenybė. Sunku at- 
spėti, kas dėjosi tomis valandomis 
Širmio galvoje. 

Kartą Uzedomas, grįžęs piktas 
iš miesto, liepė tarnams išvyti Sir- 
mį iš tvarto į gatvę. Buvo šalta 
žiema. Ilgas valandas išstovėjo Šir- 
mis ties Uzedomo namų vartais. 
Bet nieks nesiskubino vartų atkelti 
ir žirgo įleisti. Alkio varomas, 
jis nuslinko tolyn nuo Uzedomo 
namų. 

Tame mieste buvo varpinė, ku- 
rios durys dieną naktį būdavo ati- 
darytos. Pagal to miesto tarybos 
nutarimą, kiekvienas Vinetos gy- 
ventojas, jausdamas save esant 
nuskriaustu, turėjo teisę ateiti į tą 
varpinę ir reikalauti užtarimo. Nu- 
skriaustasis turėjo tik varpu su- 
skambinti. Suskambėjus varpui, tuo- 
jau atvykdavo miesto teisėjai ir 
spręsdavo bylą. 

Aklasis Širmis, beslankiodamas 
po miestą, atsitiktinai atvyko prie 
tos varpinės. Pro atviras duris, be- 
sislėpdamas nuo žiemos speigo, 
ėjo jis varpinės vidun. Cia jis už- 
tiko virvę nuo teisybės varpo. Bū- 
damas alkanas, jis pradėjo ją 
graužti. Žirgo tampoma virvė išju- 
dino varpą. Netrukus atvyko var- 
pinėn miesto teisėjai ir šiaip smal- 
sūs miesto gyventojai, — ir pamatė 

irmį, teisybės beieškantį. Visi ži- 
nojo apie Sirmio nuopelnus sava- 
jam šeimininkui. Pasipiktinę teisė- 
jai liepė pašaukti Uzedomą ir, šiam 
atvykus, liepė Širmį parsivesti na- 
mo ir juo tinkamai rūpintis. Be to, 
buvo paskirtas asmuo, kuris turėjo 
prižiūrėti, ar Uzedomas stropiai 


"pildo miesto teisėjų nutarimą. 


Šis nuotykis nėra pramanytas. 
Vinetos mieste iki šiol stovi tos 


varpinės bokštas, o sienoje yra 
įmūryta lenta su to atsitikimo 
aprašymu. 


SY 


Magdelės kraitis 


Žmonės sako, mūs Magdelės 
Kraitis baisiai drūtas; 
Dvi ožkelės, trys antelės, 


Šeštas kalakutas. 


Jos rankutės tinkamiausios 
Prie visų darbelių, 
Bet labiausiai ir tikriausiai 
Tinka prie žiedelių. 


Vedė Juozas mūs Magdytę, 
Gavo kraiti drūtą: ` 

Dvi ožkytes, tris antytes, 
Sešta kalakutą. 


K. Tėma. 

SIMAS UKININKAITIS 


„Menkos ir negražios esti Šitai teko išskaityti 

Pievos tos, kuriose klesti Vienoj ūkio knygelytėj 
Krūmai bei krūmokšniai. Reikia, Simui. Kaip tik jo ūkely 
Nūn, kaip tik tam tinka laikas, Buvo šitokia pievelė — 
Iškirst ar iškasti juos, Tad ir ryžosi jisai 

O bus daug iš to naudos“. Iškirst krūmokšnių stropiai. 


Simas ilgai negaišuoja, Kai visi krūmokšniai buvo ! 
Bet su kirveliu žingsniuoja | Nukirsti — jis juos į krūvas į 
Pievon. Ją jis, vaikai mieli, Sudėlioja. Taip vaikinas 

Pasiekia po valandėlės. Geros žiemai pagamino 

Šoka nūn darban sparčiai — Prakuros — jis tuo būdu 


Krūmų nebus, kaip matai. Atliko net du darbu. 

Kelkis, motinėle 


Zagarių kaime buvo tokia Skais- 
tutė. Motinos ji seniai jau netu- 
rėjo. Pikta pamotė išgrūdo ją tar- 
nauti pas svetimus. Maža valgiusi 
ir menkai apsivilkusi, Skaistutė 
šalo, drebėjo prie keltavų. Nuolatos 
girdėdavai ją liūdnas dainas dai- 
nuojančią, sakytum, mažą girių 
paukštytį — našlaitėlį. 

Vieną Vėlinių dieną pasiprašė 
Skaistutė savo šeimininkus, kad ir 
ją paleistų drauge su kitais nueiti 
į kapines atlankyti motinėlės kapą. 

eimininkai nenorom, tik ilgai pra- 
šomi, sutiko. Skaistutė už sutaupy- 
tus skatikėlius nupirko penkias žva- 
kutes ir nuėjo. 

Pirmą kartą Vėlinių dieną ji ka- 
pinėse atsirado. Neapsakomai kei- 
sta nuotaika jos širdužę pripildė. 
Pilna žemė blaškomų mažyčių lieps- 
nelių, tamsių vaikščiojančių žmo- 


nių, stovinčių medžių ir kryžių ilgi. 


šešėliai. Buvo paslaptingesni, negu 
tas aukštasai dangus, visas žver- 
blinčiomis žvaigždelėmis išsaksty- 
tas. Skaistutei atrodė, kad kapinėse 
žvakučių daugiau, negu danguje 
žvaigždelių. Ir šviesos jų beveik vi- 
sai negalėjo pamatyti. O pagaliau 
ir nebežiūrėjo į tą visa. Jos akį 
traukė gražiai aptvarkyti kapai. 
Spalvotos šviesos. 

— Tai vis kokie turtuoliai, — 
galvojo Skaistutė. — Mūsų vargšų 
niekas taip nežiūri. 

Vaikščiojo Skaistutė nuo vieno 
kapo prie kito, ir vis niekaip savo 
motinėlės kapo negalėjo rasti. Jau 
visiškai pavargusi, miegu limpan- 
čiom akelėm maža terratydama, 
priėjo prie vienos moteriškės ir 
paklausė: ; 

— Ar nežinai, tetule, kur mano 
motinėlė palaidota? 

— Ne, nežinau. 

Skaistutė jau rengėsi nueiti, bet 


anoji moteriškė paėmė ją už ran- 
kos ir sulaikė: 

— O tu vardu ir pavarde? 

— Aš Skaistutė Sergedaitė. Mo- 
tulė mirė prieš penkeris metus. Aš 
dabar tarnauju pas Daubarus. 


— O iš kur tu? 

— Iš Zagarių. 

— Tai  Justos Sergedienės — 
Dieve, duok jai dangų — duktė? 

— Taip. 

— Einam, einam — parodysiu. 


Ir privedė Skaistutę prie vieno 
kapo, visai krašte kapinių, tokio 
apirusio, apgriuvusio, apkritusio ša- 
komis ir lapais. Iš aukštų sudžiū- 
vusių žolės stabarų kyšojo dar nau- 
jitėlis kryžius. 

~= Va, šitas, — parodė ranka 
ir, paglosčiusi Skaistutės galvą, din- 
go tarp kryžių ir šešėlių. 

Skaistutė puolė keliais. Dreban- 
čiom rankelėm nugraibė lapus ir 
šakas. Delneliais suplojo kapo kraš- 
tus. Įsmeigė į žemę penkias žvaku- 
tes ir uždegė jas. Ašaros tvenkėsi 
jos akelėse. Sirdužė drebėjo iš bai- 
mės ir liūdesio. 

Ten žemėse guli šalta jos moti- 
nėlė. Nežino ji, nemato savo duk- 


rytės vargo ir skurdo. Nepriglau- 
džia jos, nepamylauna, nepabu- 
čiuoja. 


Skaistutė mato savo motinėlę 
gulinčią mirties patale. Tokią baltą 
ir nejudančią. Atsimena, kad tada 
sakė, jog motinėlė tik užmigusi, ji 
atsikelsianti, kai tik nubusianti. Bet 
įdėjo motinėle į baltą karstą ir iš- 
lydėjo su giesmėmis. Atsimena žva- 
kes, degusias prie mirusios motinė- 
lės. Ir dabar ji tokias uždegtų. Gal 
vis pašviestų jai aną kelią. Bet ne- 
turi kuo didesnių nuperka. Ir už ši- 
tas ją pamotė, jei sužinotų, pusgy- 
vę paliktų. 

Pritvinkusios ašaromis akelės 
lenkė ją prie žemės, prie motinėlės. 

Apkabino Skaistutė motinėlės kry- 
žių ir balsu šaukė: 

— Kelkis, kelkis, kelkis! Moti- 
nėle mano! Sengalvėle mano. Aš 
be tavęs našlaitėlė. Be taves, var- 
guolėlė! Tu mane nešiojai! Tu ma- 
ne kilnojai! Kodėl dabar palikus 
į šaltą kapelį užsivožei? 

Tylus ašarų pliaupimas užkirto 
jos žodžius. Skaistutė mygosi prie 
kryžiaus, mygosi. Kiek pasilsėjusi 
skundo žodžius su ašaromis vėl 
liejo: 

— Ateik, motinėle, pamatyk var- 
gelį, kurį brenda tavo tikra dukry- 
tė, tavo numylėta Skaistutė! Pamo- 
tė mane muša, duonos kąsnio gaili, 
šiltesnio drabužėlio, meilesnio žo- 
delio. Mano motinėle, mano senu- 
tėle! Ar jau neišgirsi, ar neišklau- 


sysi... Kelkis, tau ten šalta! Kelkis, 
paskubėk! Aš viena pražūsiu, aš 
viena... 


— Kieno tas vaikas? — susirū- 
pino kažkas. 

— Matyt, našlaitė. 

— Reikia atitraukti nuo kapo. 
Dar užsiverkti gali. 

Priėjo ir paėmė Skaistutę už 
peties. 

— Kelkis, vaikeli, sukalbėjai už 
motinėlę poterėlius, palengvinai jai 
ir eik namulio. 

Skaistutė krūpterėjo. 

— Ne... Nesukalbėjau dar... 

— Tai sukalbėk. 

Skaistutė susigėdusi nudelbė ake- 
les. Jai vėl taip graudu, taip graudu 
pasidarė, kad ašarėlės čiukšlėmis 
pabiro. 

— Neverk, mažyte, — paglostė 
jos galvelę gailestinga ranka. 

Skaistutė vis tiek verkė. 

— Moki poterėlius? 

— Manęs... nieks... neišmokė... 

— Kartok paskui mane. 

Ir Skaistutė, sekdama nepažįsta- 
mojo žodžius, kalbėjo: 

— .... „Amžinąjį atilsį duok 
jai, Viešpatie, ir amžinoji šviesa 
jai tešviečia. Teilsis ramybėje. 
Amen. Kelkis, motinėle! 

— Sito nereikia. 

— O kas mane poterėlių išmo- 
kys. 

Skaistutės žodžiuose buvo tiek 
skausmo, kad nepažįstamasai net 
susijaudino. 

— Išmokys geri žmonės, — pa- 
sakė. 

— Kad žmonės tokie pikti. Po- 
terėliuose jie turi mokyti kaltes 
atleisti, bet jie patys niskados juk 
kalčių neatleidžia... 

— Na, na. Gerai, vaikuti. Bėk 
jau namulio. Matai, naktis: Paskiau 
bijosi... 

Skaistutė paklausė jo. Ir nuėjo 
vėl tarp žvakučių šviesų, kryžių ir 
šešėlių maža našlaitėlė. r. 


Rudenį 


Šaltas, drėgnas rudenėlis 
tai pas mus atėjo, 

Tamsiai pilką debesėli 
Neša šiaurės vėjas. 


Liūdnas Margis prie krosnelės, 
Tupi ant staliuko, 


"Sako pasaką katelės 


Ir pypkelę rūko. 


Apie pieną ir dešrelę 
Ir apie pelelę, 
Kuri tupi po grindelių — 


Bijo rudenėlio. 


~ Ž. Kukutis 

Mes savo arklį girdome. 


Trupinėliai 
Iš kavos istorijes 


Kava seniai buvo žinoma ara- 
bams. Bet europiečiai ją pažino vi- 
sai atsitiktinai. 

Vieno vienuolyno Arabijoje pie- 
muo pastebėjo, kad jo ganomos 
ožkos staiga pasidarė linksmos ir 
ėmė šokinėti, žaisti. Piemuo papa- 
sakojo apie tą įvykį vienuolyno vy- 
resniajam. Netrukus paaiškėjo prie- 
žastis: pasirodo, netoli augo krū- 
mai, kurių lapų prisiskabinusios ož- 
kos taip darėsi linksmos. Tie krū- 
mai tai buvo kava. 

Vienuoliai pamėgino kavos grū- 
delius išvirti ir atsigėrė nežinomo 
gėralo. Vėliau jie grūdelius ėmė 
spraginti, malti, kavos miltus virti 
ir gerti juodą gėralą. Vienuoliai ga- 
lėjo ilgiau budėti. 

Venecijos miesto pirkliai atvežė 
kavą į Europą. Europiečiai ją pa- 
mėgo ir pradėjo gerti. Dabar daug 
kavos auginama Pietų Amerikoje. 
Jos kai kada tiek uždera, kad ji 
deginama arba škandinama: mat, 
nenorima numušti jos kainos. 


ar 


Leidėjas atsakomasis redaktorius Liudvikas Cicėnas. 


VAR SPE LES 


Nr 27 


ŽAIDIMAI 


Kas turi sviedinj? 


Vaikai stovi eilėje vienas šalia 
kito. Žaidimo vedėjas atsistoja prie- 
šais į vaikus nugara. Per galvą nu- 
meta sviedinį. Vaikai gaudo. Tas, 


kuris sugavo, paslepia sviedinį sau 


už nugaros. Visų vaikų rankos pa- 
slėptos, tarytum kiekvienas jų laiko 
sviedinį. Kai sviedinys paslėptas, 
vaikai sako ar dainuoja: 

„Viens, du, trys, 

O pas ką sviedinys?“ 

Žaidimo vedėjas atsisuka ir. turi 

įspėti, kas turi sviedinį. Jį įspėja, 
eina mesti sviedinį tas vaikas, pas 
kurį buvo rastas sviedinys. Jei nej- 
spėja, meta tas pats. 

Vaikų šypsenos 


Moka suskaityti 


Mokytojas: — Jeigu aš tau duo- 
čiau du kralikus, o tėvelis 
dar du, tai kiek tu jų turėsi? 

Jonukas: — Penkis. 

Mokytojas: — Kaip tai? 

Jonukas: — Nes aš jau vieną 
turiu, 


duotų 

LAIŠKŲ DĖŽUTĖ. 


Kentėtojai. Eilučių mintys gražios, 
bet pats eiliavimas šlubuoja. Išsirinkome 
tik vieną posmelį, tad prisižiūrėk, koks 
turi būti ritmas. Pamėgink rašyti pa- 
sakas, eilučių taip pat nemesk, gal kitos 
bus geresnės, Pakeisk ir slapyvardę, nes 
ši truputį baisoka, 


Vilnius „RUCH“ spaustuvė 


